I aftes viste DR den allerede på forhånd omdiskuterede dokumentar ' Christianias børn - skyggesiden af eventyret', som handler om, at det var mindre sjovt at være barn på Christiania end det var at være voksen.

Det har affødt debat på blandt andet Twitter og Facebook.

En af dem, der selv har været med til at opdrage de børn på Christiania, der nu tager afstand fra deres ophav, skriver på DR dokumentars facebookside, at han gerne vil være med til at tale om problemerne. Men uden for medierne.